Document ID: /roh_data/filtered/swiss_laws_in_ROH.jsonl.gz/345

830.100

Lescha davart l'assicuranza d'edifizis dal chantun Grischun (lescha davart l'assicuranza d'edifizis, LAE)

dals 15-06-2010 (versiun dals 01-10-2022)

Il cussegl grond dal chantun Grischun1),

sa basond sin ils art. 31 ed 85 al. 4 da la constituziun chantunala2), suenter avair gì invista da la missiva da la regenza dals 2 da mars 20103),

concluda:

1. Disposiziuns generalas

Assicuranza d'edifizis dal Grischun

Art.  1 1 La   "assicuranza   d'edifizis   dal   Grischun"   (assicuranza   d'edifizis)   è   in   institut autonom da dretg public cun sedia a Cuira.

Intent ed incumbensas

Art.  2 1 Ils edifizis situads en il chantun duain esser assicurads en moda cumplessiva e per ina premia uschè favuraivla sco pussaivel cunter donns da fieu e donns elementars sco er cunter ulteriurs privels menziunads en questa lescha.

2 La   prestaziun   d'assicuranza   duai   bastar   per   reparar   u   per   reconstruir   in   edifizi suenter in cas da donn.

3 Ultra   da   l'activitad   d'assicuranza   ademplescha   l'assicuranza   d'edifizis   las incumbensas ch'èn vegnidas surdadas ad ella tras la lescha per la prevenziun e per il cumbat da donns da fieu e da donns elementars.

1) PCG 2009/2010, 834 2) DG 110.100 3) pagina 471 * tabellas da las modificaziuns a la fin dal relasch

1

830.100

Obligatori e monopol

Art.  3 1 Edifizis en il chantun tenor l'artitgel 13 èn assicurads tar l'assicuranza d'edifizis cunter ils privels ch'èn assicurads tenor questa lescha. Els na dastgan betg vegnir assicurads cunter quels en in auter lieu. *

2. Organisaziun

Art.  4 Surveglianza 1 La regenza è spezialmain cumpetenta per:

a) * eleger las commembras ed ils commembers da la cumissiun administrativa sco

b)

c)

er designar il presidi ed il vicepresidi;

eleger il post da revisiun;

fixar sin dumonda da la cumissiun administrativa las premias e la taxa da prevenziun   da   las   persunas   assicuradas   a   favur   dals   custs   da   l'assicuranza d'edifizis per mesiras per prevegnir e per cumbatter donns;

determinar ils princips dal rendaquint;

approvar il rapport annual ed il quint annual;

approvar l'indemnisaziun da la cumissiun administrativa.

d)

e)

f)

2 Il rapport annual ed il quint annual ston vegnir suttamess al cussegl grond per laschar prender enconuschientscha.

Art.  5 Organs 1 Ils organs da l'assicuranza d'edifizis èn:

la cumissiun administrativa;

a)

la direcziun;

b)

il post da revisiun.

c)

Cumissiun administrativa

Art.  6 1 La   cumissiun   administrativa   sa   cumpona   d'ina   presidenta   u   d'in   president   e   da quatter fin sis ulteriuras commembras ed ulteriurs commembers.

2 Ella s'occupa spezialmain da las suandantas fatschentas:

a)

b)

orientaziun strategica da l'assicuranza d'edifizis;

elecziun da la directura u dal directur, da la substituziun e da la persuna che maina la partiziun;

surveglianza da la gestiun da la direcziun;

approvaziun dal preventiv e deliberaziun dal rapport annual e dal quint annual per mauns da la regenza;

relasch   da   directivas   per   constituir   retenziuns   tecnicas   d'assicuranza   e retenziuns per ristgas d'investiziun;

relasch   da   directivas   davart   las   finamiras   ed   ils   princips   sco   er   davart   la procedura per constituir las retenziuns e las reservas;

c)

d)

e)

f)

2

830.100

g)

h)

i)

relasch da disposiziuns cumplementaras tar la lescha dal persunal;

relasch   da   disposiziuns   cumplementaras   davart   l'organisaziun   e   davart   la gestiun da l'assicuranza d'edifizis;

relasch da disposiziuns cumplementaras tar l'ordinaziun tar la lescha davart l'assicuranza d'edifizis.

Perioda d'uffizi e temp d'uffizi

Art.  6a * 1 La   perioda   d'uffizi   da   las   commembras   e   dals   commembers   da   la   cumissiun administrativa importa 4 onns. Las commembras ed ils commembers èn reelegibels.

2 Il temp d'uffizi importa maximalmain 12 onns, en cas excepziunals motivads 16 onns.

3 La   regenza   po   revocar   da   tut   temp   ina   commembra   u   in   commember   da   la cumissiun administrativa, sche motivs impurtants èn avant maun.

Direcziun

Art.  7 1 La direcziun maina las fatschentas currentas ed exequescha ils conclus dals organs surordinads.

2 Ella represchenta l'assicuranza d'edifizis vers anora ed è responsabla per tut las fatschentas che n'èn betg vegnidas surdadas ad in auter organ.

Post da revisiun

Art.  8 1 Il post da revisiun po sa cumponer d'ina u da pliras persunas ubain d'ina persuna giuridica.

2 El   controllescha,   sche   la   contabilitad   e   sch'il   quint   annual   correspundan   a   las pretensiuns legalas, e fa in rapport a la cumissiun administrativa ed a la regenza.

Recusaziun

Art.  8a * 1 Ina commembra u in commember d'in organ da l'assicuranza d'edifizis sto prender recusaziun, sch'ella u el para dad esser implitgà sin basa da las circumstanzas.

2 Davart dumondas da recusaziun decida l'organ cun exclusiun da la commembra u dal commember respectiv.

Art.  9 1 Il chantun na stat betg bun per obligaziuns da l'assicuranza d'edifizis.

Responsabladad

3

830.100

3. Privels assicurads

Art.  10

Privels assicurads 1. assicuranza cunter fieu

1 Ils edifizis èn assicurads cunter donns che vegnan chaschunads:

a)

b)

c)

d)

da fieu, da fim u da chalur;

d'in culp da chametg;

d'ina explosiun;

d'eromobils, da martganzia aviatica e d'auters objects sgulants che crodan giu, nun che terzas persunas stoppian star bunas per il donn; en quest cas vegnan ils dretgs da las persunas donnegiadas fatgs valair da l'assicuranza d'edifizis sin agens custs.

2 Betg assicurads n'èn donns:

a)

che resultan, sch'ils edifizis assicurads u sche parts da tals vegnan utilisads confurm a l'intent u vegnan isads;

da ruttadiras tras forzas centrifugalas e d'auters effects da manaschi mecanics;

da siglientadas per ils quals ina terza persuna sto star buna.

b)

c)

2. assicuranza cunter donns elementars

Art.  11 1 Ils edifizis èn assicurads cunter donns che vegnan chaschunads:

a)

b)

c)

d)

e)

f) * 2 Betg assicurads n'èn donns:

a)

d'orcans;

da tempestas;

d'auas grondas e d'inundaziuns;

da lavinas;

dal squitsch da la naiv;

da crudada da crappa, da sbuvaditschs, da sbassaments dal terren e da bovas.

che   na   pon   betg   vegnir   attribuids   ad   ina   influenza   d'ina   vehemenza extraordinaria u ad ina influenza cuntinuanta;

ch'èn   stads   previsibels   e   che   avessan   pudì   vegnir   impedids,   sch'i   fissan vegnidas prendidas a temp mesiras pretendiblas.

b)

3 La   regenza   vegn   autorisada   da   designar   donns,   che   resultan   d'ina   influenza cuntinuanta tenor l'alinea 2 litera a, sco assicurads, sch'ils criteris renconuschids en general per surpigliar il donn èn ademplids e sch'il cas da donn è reassicurà. *

Privels exclus

Art.  12 1 Exclus   da   la   garanzia   da   l'assicuranza   èn   donns   vi   d'edifizis   che   vegnan chaschunads directamain u indirectamain:

a)

b)

c)

d)

da mesiras u d'exercizis da l'armada u da la protecziun civila;

d'inquietezzas internas u d'eveniments da guerra;

da terratrembels;

da meteors;

4

830.100

da midadas da la structura nucleara;

d'aua or d'implants d'accumulaziun.

e)

f)

2 La   regenza   po   autorisar   l'assicuranza   d'edifizis   da   far   contracts   u   cunvegnas interchantunalas   ubain   da   prender   autras   mesiras   adattadas   che   pussibiliteschan d'integrar   –   cunter   ina   premia   adequata   –   donns   che   vegnan   chaschunads d'eveniments tenor l'alinea 1, dal tuttafatg u per part en la garanzia da l'assicuranza.

4. Object e dimensiun da l'assicuranza

Edifizis assicurads

Art.  13 1 Edifizis en il senn da questa lescha èn construcziuns ch'èn vegnidas concepidas per lunga durada tenor las reglas da l'art da construir, ch'èn francadas en il terren, che han in tetg e ch'èn adattadas da dar albiert e susta ad umans, ad animals ed a rauba. * 2 La   regenza   determinescha,   tge   parts   da   l'edifizi   e   tge   indrizs   da   l'edifizi   ch'èn assicurads cun l'edifizi.

3 Betg assicurads n'èn:

a) * … b)

edifizis che na cuntanschan betg la valur minimala ch'è vegnida fixada da la regenza.

Cunvegnas

Art.  14 1 … * 2 Per mintga edifizi pon las persunas assicuradas fixar cun l'assicuranza d'edifizis ina resalva   persunala   da   maximalmain   2   pertschient   da   la   valur   da   l'edifizi, maximalmain dentant fin ad in import che vegn fixà da la regenza, inclusiv ina reducziun da la premia. Exceptadas èn assicuranzas per il temp da construcziun.

3 L'assicuranza   d'edifizis   po   ultra   da   quai   assicurar   ils   custs   da   las   acziuns   dals pumpiers da las vischnancas e surpigliar ina quota da fin in terz da la premia totala.

4 … *

Art.  15 1 … *

Mesiras en cas d'ina periclitaziun extraordinaria

Exclusiun da l'assicuranza

Art.  16 1 Edifizis e parts d'edifizis ch'èn periclitads spezialmain pervia da lur lieu, pervia da lur   construcziun,   pervia   da   lur   stadi   architectonic   u   pervia   da   la   moda   da   lur utilisaziun pon vegnir exclus da la garanzia da l'assicuranza, e quai dal tuttafatg u per singuls privels, uschè ditg che la periclitaziun è avant maun.

5

830.100

2 Sch'i   na   po   betg   vegnir   pretendì   ch'ina   periclitaziun   extraordinaria   vegnia eliminada, assicurescha l'assicuranza d'edifizis l'edifizi per tariffas da premias pli autas.

3 Sche la valur actuala d'in edifizi è sa reducì a 30 pertschient da la valur da nov u a pli pauc, vegn el exclus da singuls privels da donns elementars.

4 En   cas   d'ina   exclusiun   cumpletta   u   parziala   restan   ils   dretgs   da   las   credituras ipotecaras   e   dals   crediturs   ipotecars   tenor   l'artitgel   43   mantegnids   durant maximalmain 1 onn dapi l'exclusiun.

5 L'exclusiun d'in edifizi da la garanzia tras l'assicuranza e la readmissiun d'in edifizi a la garanzia tras l'assicuranza ston vegnir communitgadas a la proprietaria u al proprietari sco er a las credituras ed als crediturs ipotecars a maun d'ina disposiziun.

Sa   basond   sin   la   disposiziun   cun   vigur   legala   sto   l'exclusiun   concernent   il   bain immobigliar   pertutgà   vegnir   menziunada   en   il   register   funsil.   En   cas   d'ina readmissiun sto vegnir stizzada la menziun. *

5. Relaziun d'assicuranza

Cumenzament e fin da l'assicuranza

Art.  17 1 Edifizis novs, construcziuns annexas, construcziuns d'engrondiment e midadas da construcziun considerablas d'edifizis ch'èn assicurads tar l'assicuranza d'edifizis sco er renovaziuns essenzialas da tals edifizis èn assicurads per ina valur creschenta tenor il progress da las lavurs da construcziun, e quai a partir dal mument che las lavurs da construcziun han cumenzà, suenter che la permissiun da construcziun è vegnida dada. Las vischnancas orienteschan immediatamain l'assicuranza d'edifizis, sch'ellas   han   dà   ina   permissiun   da   construcziun,   e   l'uffizi   per   la   valitaziun d'immobiglias, sch'ellas han fatg la collaudaziun. * 2 Edifizis che na suttastattan betg a l'obligaziun da dumandar ina permissiun u ch'èn vegnids   construids   senza   permissiun   da   construcziun   èn   assicurads   a   partir   dal mument che l'assicuranza d'edifizis dat il consentiment a la garanzia u a partir dal mument che quests edifizis èn vegnids annunziads per la valitaziun uffiziala. * 3 L'assicuranza extingua cun la demoliziun da l'edifizi u suenter in donn total.

4 Sche la valur da l'edifizi è sa reducida essenzialmain suenter la valitaziun uffiziala pervia d'in donn parzial, vegn la valur d'assicuranza reducida proporziunalmain. *

Art.  18

Valur d'assicuranza 1. valur da nov, valur actuala, valur da demoliziun e summa d'assicuranza fixa

1 Ils edifizis èn assicurads per la valur da nov. La valur da nov correspunda als custs ch'èn necessaris per construir in edifizi da medem gener, da la medema grondezza e dal medem standard.

6

830.100

2 Sche la valur actuala d'in edifizi è sa reducida per passa la mesadad da la valur da nov, vegn l'edifizi assicurà per la valur actuala. La valur actuala correspunda a la valur da nov, main la svalitaziun da vegliadetgna tecnica ch'è vegnida chaschunada da la vegliadetgna, da l'isada, da l'influenza da l'aura, dals donns da construcziun, da mancanzas da construcziun u per auters motivs.

3 Edifizis che duain vegnir demolids u edifizis che na pon betg pli vegnir duvrads, perquai ch'els van en decadenza, vegnan assicurads per la valur da demoliziun. La valur da demoliziun correspunda a la valur da vendita dal material da construcziun, uschenavant che quel surpassa ils custs da la demoliziun.

4 Per motivs impurtants po l'assicuranza d'edifizis excluder in edifizi da l'assicuranza da   la   valur   da   nov   e   l'assicurar   per   la   valur   actuala   u   concluder   ina   summa d'assicuranza fixa cun la proprietaria u cun il proprietari.

2. eruida

Art.  19 1 Per   incumbensa   da   l'assicuranza   d'edifizis   eruescha   l'uffizi   per   la   valitaziun d'immobiglias las datas ch'èn relevantas per l'assicuranza. * 2 L'assicuranza d'edifizis indemnisescha l'uffizi per la valitaziun d'immobiglias per il transferiment da las datas tenor tariffas che sa drizzan tenor la prestaziun. * 3 … * 4 En cas da construcziuns annexas, da midadas, da renovaziuns e d'engrondiments d'edifizis che augmentan la valur po la valur d'assicuranza vegnir fixada da nov senza valitaziun uffiziala: * a)

b)

sch'ils custs na surpassan betg in import che vegn fixà da la regenza;

sch'ils custs na surpassan betg ina procentuala che vegn fixada da la regenza sin   la   valur   da   nov   da   l'ultima   valitaziun   uffiziala,   maximalmain   però   in import che vegn fixà da la regenza.

3. indexaziun

Art.  20 1 Las   valurs   d'assicuranza   vegnan   adattadas   annualmain   al   svilup   dals   custs   da construcziun, e quai senza far ina valitaziun uffiziala. * 2 Exclusas da l'indexaziun èn summas d'assicuranza fixas concludidas sco er valurs da demoliziun.

Transmissiun da datas

Art.  21 1 Las   vischnancas,   ils   uffizis   dal   register   funsil   sco   er   ils   uffizis   chantunals   èn obligads da metter a disposiziun gratuitamain a l'assicuranza d'edifizis quellas datas da persunas, da bains immobigliars e da mesiraziun concernent ils edifizis che quella dovra per ademplir sias incumbensas.

2 L'assicuranza   d'edifizis   communitgescha   gratuitamain   a   las   vischnancas   ed   als uffizis dal register funsil sco er als uffizis chantunals las datas che quellas e che quels dovran per ademplir lur incumbensas.

7

830.100

3 L'assicuranza d'edifizis renda accessiblas a l'uffizi per la valitaziun d'immobiglias ed als posts ch'èn menziunads en l'alinea 2 las datas che quels dovran per ademplir lur incarica, e quai cun agid da la procedura d'invista. *

Obligaziuns da las persunas assicuradas

Art.  22 1 … * 2 Las persunas assicuradas ston prender las mesiras che pon vegnir pretendidas dad ellas per evitar donns respectivamain ston observar las mesiras preventivas che pon vegnir pretendidas dad ellas. *

5a. Prevenziun cunter donns elementars *

Mesiras da prevenziun

Art.  22a * 1 En   cas   d'edifizis   novs,   d'engrondiments,   da   renovaziuns   totalas   e   da   donns considerabels   po   l'assicuranza   d'edifizis   pretender   ch'ils   edifizis   correspundents vegnian protegids cun mesiras proporziunalas cunter privels da donns elementars probabels.

Contribuziuns

Art.  22b * 1 Per   reducir   la   ristga   da   donns   elementars   po   l'assicuranza   d'edifizis   pajar contribuziuns   unicas   fin   a   40   pertschient   dals   custs   imputabels   da   mesiras   da prevenziun facultativas vi d'edifizis existents e vi da lur conturns directs, sche:

a)

b)

c)

i na sa tracta betg d'engrondiments;

ils edifizis n'èn betg situads en la zona da privel cotschna;

la   situaziun   da   privel   per   il   bain   immobigliar   vischin   na   vegn   betg augmentada.

2 Contribuziuns pon vegnir concedidas per mesiras da la protecziun d'objects singuls sco er da plirs edifizis (protecziun d'edifizis coordinada). Mesiras da la protecziun d'edifizis   coordinada   ston   garantir   ina   protecziun   ch'è   equivalenta   a   las   mesiras singulas che duain vegnir remplazzadas.

6. Finanziaziun

Princip

Art.  23 1 L'assicuranza d'edifizis sa procura ils meds finanzials necessaris tras premias e tras taxas   da   prevenziun   da   las   persunas   assicuradas   e   garantescha   sia   capacitad finanziala a lunga vista tras retenziuns, tras reservas e tras ina reassicuranza.

2 Ils meds finanzials da l'assicuranza d'edifizis dastgan vegnir duvrads unicamain per ademplir ses intent.

8

Art.  24

Premias e taxas da prevenziun 1. princips da calculaziun

830.100

1 La regenza fixescha las premias e las taxas da prevenziun tenor princips tecnics d'assicuranza, resguardond la solidaritad tranter las persunas assicuradas.

2 Las entradas da premias e las taxas da prevenziun ston bastar per:

a)

b)

indemnisar ils donns;

cuvrir las expensas da manaschi inclusiv las amortisaziuns e las retenziuns necessarias;

finanziar ils custs da las mesiras per prevegnir e per cumbatter donns;

constituir reservas tenor l'artitgel 30.

c)

d)

3 Sche l'andament da las fatschentas è bun, po la regenza conceder rabats sin las premias.

2. premias parzialas

Art.  25 1 Sche la valur d'assicuranza d'in edifizi u sche la tariffa da premia sa mida ubain sche la relaziun d'assicuranza exista mo durant ina part da l'onn, ston la premia e la taxa da prevenziun vegnir pajadas proporziunalmain.

2 En cas da donn ston la premia e la taxa da prevenziun vegnir pajadas per l'entir onn current.

3. premias en cas d'ina exclusiun

Art.  26 1 Sch'in edifizi na vegn per part betg assicurà ubain sch'el vegn exclus per part u dal tuttafatg da l'assicuranza, sto tuttina vegnir pajada l'entira premia.

2 En cas d'ina exclusiun cumpletta da l'assicuranza sto vegnir pajada l'entira premia e la taxa da prevenziun anc per 1 onn a partir da l'exclusiun, sch'igl èn avant maun debits ipotecars.

3a. debitura u debitur da la premia

Art.  26a * 1 Il quint da premias sto vegnir pajà da quella persuna ch'è proprietaria da l'edifizi il mument da la facturaziun.

2 En cas da proprietad en condomini è la cuminanza da proprietarias e proprietaris en condomini debitura da la premia.

3 La premia da l'assicuranza per il temp da construcziun vegn debitada da quella persuna ch'è proprietaria da l'edifizi il mument da la valitaziun uffiziala.

4. garanzia da las premias

Art.  27 1 Ils  quints  da  premias  legalmain  valaivels  (premia  e  taxa  da  prevenziun)  han  il medem status giuridic sco ina sentenzia executabla en il senn da la lescha federala davart la scussiun ed il concurs. * 2 Per las premias e per las taxas da prevenziun exista in dretg da pegn legal vi dal bain immobigliar en il senn da la lescha introductiva tar il cudesch civil svizzer.

9

830.100

3 L'acquistadra u l'acquistader d'in edifizi stat bun vers l'assicuranza d'edifizis per las premias   e   per   las   taxas   da   prevenziun   che   ston   anc   vegnir   pajadas,   e   quai solidaricamain cun l'alienadra u cun l'alienader.

5. surannaziun

Art.  28 1 Premias  e  taxas  da  prevenziun  che  l'assicuranza  d'edifizis  n'ha  betg  survegnì  u ch'ella ha incassà nungiustifitgadamain po ella pretender posteriuramain ubain sto ella pajar enavos per l'onn current e per ils 5 onns che precedan l'onn current.

2 La surannaziun cumenza a currer cun la communicaziun davart il cumenzament da las lavurs da construcziun u cun la nova valitaziun uffiziala. *

Retenziuns

Art.  29 1 L'assicuranza   d'edifizis   constituescha   retenziuns   per   sia   activitad   tecnica d'assicuranza e per ils meds finanzials investids constituescha ella retenziuns per ristgas d'investiziun.

Reservas

Art.  30 1 L'assicuranza   d'edifizis   constituescha   in   fond   da   reservas,   fin   che   quel   ha cuntanschì 5 promils dal chapital assicurà.

2 Per investiziuns da chapital n'è ella betg suttamessa a las acquisiziuns publicas. *

Reassicuranza

Art.  31 1 L'assicuranza   d'edifizis   fa   contracts   da   reassicuranza   che   garanteschan   ina cumpensaziun suffizienta da las ristgas.

2 Ella po sa participar ad instituziuns correspundentas ed a cuminanzas da ristgas en cas da catastrofas.

Rapport

Art.  32 1 En   l'agiunta   dal   quint   annual   infurmescha   l'assicuranza   d'edifizis   davart   las retenziuns tecnicas d'assicuranza, davart las retenziuns per las ristgas d'investiziun, davart las reservas e davart las reassicuranzas.

7. Cas da donn

Obligaziuns da las persunas donnegiadas

Art.  33 1 Donns   ston   vegnir   annunziads   a   l'assicuranza   d'edifizis   immediatamain   suenter ch'els   èn   vegnids   constatads.   Pretensiuns   che   vegnan   annunziadas   memia   tard vegnan refusadas u reducidas, sche quai restrenscha la constataziun dal donn. Las pretensiuns scadan, sch'ellas na vegnan betg annunziadas entaifer 2 onns suenter ch'il donn è capità. *

10

830.100

2 Las persunas donnegiadas èn obligadas da procurar ch'il donn vegnia reducì. Sche questa obligaziun vegn violada culpaivlamain, po l'assicuranza d'edifizis reducir sias prestaziuns d'assicuranza.

3 Senza il consentiment da l'assicuranza d'edifizis na dastgan vegnir fatgas naginas midadas   essenzialas   vi   da   l'edifizi   donnegià.   L'indemnisaziun   vegn   refusada   u reducida, sche quai restrenscha la constataziun dal donn.

Eruida dal donn e dal motiv dal donn

Art.  34 1 L'assicuranza d'edifizis eruescha il donn sin agens custs.

2 Per eruir il motiv d'incendi sco er las delinquentas ed ils delinquents sto vegnir fatga ina retschertga da la polizia. L'assicuranza d'edifizis ha il dretg da prender invista da las actas penalas.

Art.  35

Indemnisaziun 1. princips

1 L'indemnisaziun   na   dastga   betg   chaschunar   in   enritgiment   da   las   persunas donnegiadas.

2 Sch'in donn è vegnì chaschunà tant d'in eveniment ch'è assicurà tenor questa lescha sco   er   d'auters   motivs   en   ina   dimensiun   considerabla,   vegn   el   attribuì proporziunalmain a l'eveniment assicurà.

2. reconstrucziun

Art.  36 1 Sch'in edifizi vegn reconstruì, paja l'assicuranza d'edifizis ils custs effectivs da la reconstrucziun,   maximalmain   dentant   l'import   dal   donn   ch'è   vegnì   eruì   fin   a l'autezza da la valur d'assicuranza. Reducziuns da la valur dapi l'ultima valitaziun uffiziala ston vegnir resguardadas. * 2 Il dretg da survegnir ina indemnisaziun per ils custs da reconstrucziun da l'edifizi ha   la   proprietaria   u   il   proprietari   da   l'edifizi   il   mument   ch'il   donn   è   capità respectivamain   in'emprima   acquistadra   u   in   emprim   acquistader   dal   bain immobigliar suenter ch'il donn è capità. *

3. nagina reconstrucziun

Art.  37 1 Sch'in edifizi na vegn betg reconstruì al medem lieu entaifer 3 onns dapi ch'el è vegnì donnegià, vegn pajada la valur actuala; l'assicuranza d'edifizis po permetter ina reconstrucziun en in auter lieu entaifer il chantun u l'acquist d'in edifizi existent.

Per l'acquist d'in edifizi existent vegn resguardada sia valur actuala. L'acquist d'in edifizi existent e las investiziuns che stattan en quest connex vegnan indemnisads fin maximalmain a la valur d'assicuranza da l'edifizi destruì. * 1bis Sin   dumonda   po   l'assicuranza   d'edifizis   prolungar   il   termin   da   reconstrucziun duas giadas per mintgamai maximalmain 3 onns. Durant las proceduras da meds legals pendentas che pertutgan il project da construcziun è quest termin suspendì. *

11

830.100

2 Sch'in   edifizi   na   vegn   betg   reconstruì   suenter   in   donn   en   circa   la   medema grondezza e per il medem intent, na dastga l'indemnisaziun betg surpassar la valur actuala.

3 Sch'ina part donnegiada da l'edifizi po anc vegnir duvrada, ma sche sia reparatura u sche ses remplazzament chaschunass custs sproporziunads, vegn indemnisada ina valur reducida.

4. objects da demoliziun

Art.  38 1 Edifizis che duain vegnir demolids vegnan indemnisads maximalmain per la valur da   demoliziun,   er   sch'els   èn   assicurads   per   in'autra   valur   e   sch'els   vegnan reconstruids.

5. prestaziuns accessoricas

Art.  39 1 Ultra dals custs da reconstrucziun indemnisescha l'assicuranza d'edifizis:

a)

ils custs per demolir, per rumir e per dismetter l'edifizi, maximalmain dentant 20 pertschient da la valur d'assicuranza;

ils   custs   da   mesiras   per   reducir   donns,   uschenavant   che   quellas   n'èn   betg stadas evidentamain inadattadas;

ils custs da mesiras ch'èn necessarias per proteger parts da l'edifizi ch'èn anc avant maun;

ils   donns   ch'èn   vegnids   chaschunads   dal   cumbat   cunter   in   cas   da   donn, uschenavant ch'el pertutga in auter edifizi assicurà;

ils  donns  ch'èn  vegnids  chaschunads  dal  cumbat  cunter  in  cas  da  donn  vi d'autras   parts   dal   bain   immobigliar   sco   bostgs,   culturas,   saivs   e   mirs, maximalmain dentant 20 pertschient da la valur d'assicuranza.

b)

c)

d)

e)

Resalva persunala generala

Art.  40 1 En cas da donns elementars pajan las persunas assicuradas – sco resalva persunala generala – in tschert import che vegn fixà da la regenza, maximalmain dentant 1000 francs.

Pajament

Art.  41 1 L'indemnisaziun vegn pajada fin a l'autezza da la valur actuala il pli tard, cur ch'il donn è reparà u – sche l'edifizi na vegn betg pli reconstruì – cur ch'il lieu da donn è rumì ubain cur ch'ina inquisiziun penala è terminada.

2 Ulteriurs   pajaments   vegnan   fatgs   a   norma   dal   progress   da   las   lavurs   da construcziun.

3 La regenza fixescha l'indemnisaziun che sto vegnir tschainsida sco er l'autezza e la durada da la tschainsida da l'indemnisaziun.

4 Premias,   taxas   da   prevenziun,   ulteriuras   taxas   sco   er   tschains   da   retard   che   la proprietaria   u   il   proprietari   n'ha   anc   betg   pajà   pon   vegnir   scuntrads   cun l'indemnisaziun dal donn. *

12

830.100

Scadenza e reducziun

Art.  42 1 Persunas assicuradas che han chaschunà intenziunadamain in cas da donn, perdan mintga dretg d'indemnisaziun.

2 En cas da greva negligientscha po l'indemnisaziun vegnir reducida a norma da la culpa per maximalmain in terz.

3 Ina   indemnisaziun   po   vegnir   refusada   u   reducida,   sch'i   vegnan   fatgas sapientivamain faussas indicaziuns en l'annunzia dal donn u tar la regulaziun dal donn. *

Dretgs da las credituras ipotecaras e dals crediturs ipotecars

Art.  43 1 L'assicuranza   d'edifizis   stat   buna   envers   las   credituras   ipotecaras   ed   envers   ils crediturs ipotecars en in cas da donn fin a l'autezza da l'indemnisaziun er alura, sche la proprietaria u sch'il proprietari perda ses dretg tenor l'artitgel 42.

2 La   proprietaria   u   il   proprietari   ha   da   pajar   enavos   a   l'assicuranza   d'edifizis l'indemnisaziun ch'ella ha pajà a las credituras ipotecaras ed als crediturs ipotecars tenor l'alinea 1.

Regress

Art.  44 1 Sche   terzas   persunas   ston   star   bunas   per   il   donn,   vegnan   las   pretensiuns d'indemnisaziun da las persunas assicuradas transferidas a l'assicuranza d'edifizis, uschenavant ch'ella ha pajà ina indemnisaziun.

2 Las persunas assicuradas ston star bunas envers l'assicuranza d'edifizis per mintga acziun che restrenscha quest dretg da regress.

8. Giurisdicziun

Protesta

Art.  45 1 Cunter las disposiziuns da l'assicuranza d'edifizis poi vegnir fatg protesta tar ella entaifer 30 dis dapi la communicaziun.

9. Disposiziuns finalas

Execuziun

Art.  46 1 L'assicuranza d'edifizis po relaschar disposiziuns cumplementaras tar l'ordinaziun da la regenza, e quai en ils secturs da la finanziaziun, da la cunfinaziun tranter l'assicuranza d'edifizis e l'assicuranza da bains movibels sco er da la prevenziun da donns e da la liquidaziun da donns.

13

830.100

Disposiziun transitorica

Art.  47 1 Las obligaziuns da l'assicuranza d'edifizis e da las persunas assicuradas sa drizzan tenor il dretg, sut il qual ellas èn resultadas. Cas da donns ch'èn capitads avant l'entrada en vigur da questa lescha vegnan reglads tenor il dretg vertent.

2 La procedura sa drizza tenor il dretg nov.

Art.  47a *

Disposiziuns transitoricas da la revisiun parziala dals 7 da december 2016

1 Edifizis   d'alp,   stallas   e   chamonas   che   n'èn   fin   ussa   betg   stads   assicurads,   èn assicurads:

a)

a partir dal mument che la dumonda da concluder in'assicuranza vegn drizzada a l'assicuranza d'edifizis;

a partir dal mument che la dumonda per ina valitaziun uffiziala vegn drizzada a l'uffizi per la valitaziun d'immobiglias;

a   partir   da   la   proxima   stimaziun   da   revisiun   tras   l'uffizi   per   la   valitaziun d'immobiglias.

b)

c)

Art.  47b *

Disposiziun transitorica da la revisiun parziala dals 3 da december 2019

1 L'artitgel 34 alinea 1 ed alinea 1bis èn applitgabels per ils cas da donn ch'èn en ina procedura e che n'èn betg terminads.

Art.  48

Midada da relaschs4)

Aboliziun da relaschs

Art.  49 1 Cun l'entrada en vigur da questa lescha vegn abolida la lescha davart l'assicuranza d'edifizis dal chantun Grischun dals 12 d'avrigl 19705).

Referendum, entrada en vigur

Art.  50 1 Questa lescha è suttamessa al referendum facultativ.

2 La regenza fixescha il termin da l'entrada en vigur da questa lescha6).

4) Las midadas dal dretg vertent na vegnan betg inditgadas.

5) CUL 1970, 374 6)

Il termin da referendum è scadì ils 22 da settember 2010. Entaifer quest termin n'èn vegnids inoltrads nagins referendums. Messa en vigur cun CR dals 26 d'october 2010 per il 1. da schaner 2011.

14

Tabella da las modificaziuns - tenor conclus

Conclus 15-06-2010 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 03-12-2019 03-12-2019 03-12-2019 07-12-2021

Entrada en vigur 01-01-2011 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-04-2019 01-04-2019 01-04-2019 01-10-2022

Element relasch Art. 3 al. 1 Art. 4 al. 1, a)

Art. 6a Art. 8a Art. 11 al. 1, f)

Art. 13 al. 1 Art. 13 al. 3, a)

Art. 14 al. 1 Art. 14 al. 4 Art. 15 al. 1 Art. 16 al. 5 Art. 17 al. 1 Art. 17 al. 2 Art. 17 al. 4 Art. 19 al. 1 Art. 19 al. 2 Art. 19 al. 3 Art. 19 al. 4 Art. 20 al. 1 Art. 21 al. 3 Art. 22 al. 1 Art. 22 al. 2 Titel 5a.

Art. 22a Art. 22b Art. 26a Art. 27 al. 1 Art. 28 al. 2 Art. 33 al. 1 Art. 36 al. 1 Art. 36 al. 2 Art. 37 al. 1 Art. 37 al. 1bis Art. 41 al. 4 Art. 42 al. 3 Art. 47a Art. 11 al. 3 Art. 37 al. 1 Art. 47b Art. 30 al. 2

Modificaziun emprima versiun midada midada integraziun integraziun midada midada aboliziun aboliziun aboliziun aboliziun integraziun midada midada midada midada midada aboliziun integraziun midada midada aboliziun midada integraziun integraziun integraziun integraziun midada midada midada midada integraziun midada integraziun integraziun integraziun integraziun integraziun midada integraziun midada

830.100

Publicaziun en la CUL - 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2020-022 2020-022 2020-022 2022-029

15

830.100

Tabella da las modificaziuns - tenor element

Conclus 15-06-2010 07-12-2016 07-12-2016 07-12-2016 07-12-2016 07-12-2016 03-12-2019 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2016 07-12-2021 07-12-2016 07-12-2016 07-12-2016 07-12-2016 03-12-2019 07-12-2016 07-12-2016 07-12-2016 07-12-2016 03-12-2019

Entrada en vigur 01-01-2011 01-01-2018 01-01-2018 01-01-2018 01-01-2018 01-01-2018 01-04-2019 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-10-2022 01-01-2018 01-01-2018 01-01-2018 01-01-2018 01-04-2019 01-01-2018 01-01-2018 01-01-2018 01-01-2018 01-04-2019

Modificaziun emprima versiun midada midada integraziun integraziun midada integraziun midada aboliziun aboliziun aboliziun aboliziun integraziun midada midada midada midada midada aboliziun integraziun midada midada aboliziun midada integraziun integraziun integraziun integraziun midada midada midada midada midada integraziun midada midada integraziun integraziun integraziun integraziun integraziun

Publicaziun en la CUL - 2017-032 2017-032 2017-032 2017-032 2017-032 2020-022 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2017-032 2022-029 2017-032 2017-032 2017-032 2017-032 2020-022 2017-032 2017-032 2017-032 2017-032 2020-022

Element relasch Art. 3 al. 1 Art. 4 al. 1, a)

Art. 6a Art. 8a Art. 11 al. 1, f)

Art. 11 al. 3 Art. 13 al. 1 Art. 13 al. 3, a)

Art. 14 al. 1 Art. 14 al. 4 Art. 15 al. 1 Art. 16 al. 5 Art. 17 al. 1 Art. 17 al. 2 Art. 17 al. 4 Art. 19 al. 1 Art. 19 al. 2 Art. 19 al. 3 Art. 19 al. 4 Art. 20 al. 1 Art. 21 al. 3 Art. 22 al. 1 Art. 22 al. 2 Titel 5a.

Art. 22a Art. 22b Art. 26a Art. 27 al. 1 Art. 28 al. 2 Art. 30 al. 2 Art. 33 al. 1 Art. 36 al. 1 Art. 36 al. 2 Art. 37 al. 1 Art. 37 al. 1 Art. 37 al. 1bis Art. 41 al. 4 Art. 42 al. 3 Art. 47a Art. 47b

16